CELEX: 31991R1283
Language: el
Date: 1991-05-14 00:00:00
Title: Κανονισμός (ΕΟΚ) αριθ. 1283/91 του Συμβουλίου της 14ης Μαΐου 1991 για την παράταση του προσωρινού δασμού αντιντάμπινγκ στις εισαγωγές εγχρώμων συσκευών λήψεως για την τηλεόραση με μικρή οθόνη, καταγωγής Χονγκ Κονγκ και Λαϊκής Δημοκρατίας της Κίνας

Avis juridique important

|

31991R1283

Κανονισμός (ΕΟΚ) αριθ. 1283/91 του Συμβουλίου της 14ης Μαΐου 1991 για την παράταση του προσωρινού δασμού αντιντάμπινγκ στις εισαγωγές εγχρώμων συσκευών λήψεως για την τηλεόραση με μικρή οθόνη, καταγωγής Χονγκ Κονγκ και Λαϊκής Δημοκρατίας της Κίνας  

Επίσημη Εφημερίδα αριθ. L 122 της 17/05/1991 σ. 0001 - 0001

ΚΑΝΟΝΙΣΜΟΣ ( ΕΟΚ ) αριθ . 1283/91 ΤΟΥ ΣΥΜΒΟΥΛΙΟΥ  της 14ης Μαΐου 1991  για την παράταση του προσωρινού δασμού αντιντάμπινγκ στις εισαγωγές εγχρώμων συσκευών λήψεως για την τηλεόραση με μικρή οθόνη, καταγωγής Χονγκ Κονγκ και Λαϊκής Δημοκρατίας της  ΚίναςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό ( ΕΟΚ ) αριθ . 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας ( 1 ), και ιδίως το άρθρο 11,  την πρόταση της Επιτροπής,  Εκτιμώντας :  ότι, με τον κανονισμό (ΕΟΚ ) αριθ . 129/91 ( 2 ), η Επιτροπή επέβαλε προσωρινό δασμό αντιντάμπινγκ στις εισαγωγές εγχρώμων συσκευών λήψεως για την τηλεόραση με μικρή οθόνη, καταγωγής Χονγκ Κονγκ και Λαϊκής Δημοκρατίας της Κίνας -  ότι, επειδή δεν έχει ακόμη ολοκληρωθεί η εξέταση των γεγονότων, η Επιτροπή πληροφόρησε τους ενδιαφερόμενους εξαγωγείς στο Χονγκ Κονγκ και στη Λαϊκή Δημοκρατία της Κίνας ότι σκοπεύει να προτείνει την παράταση της περιόδου ισχύος του προσωρινού δασμού για  χρονικό διάστημα το οποίο δεν θα υπερβαίνει τους δύο μήνες - ότι κανείς από τους ενδιαφερόμενους εξαγωγείς δεν προέβαλε αντίρρηση,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  Η ισχύς του προσωρινού δασμού αντιντάμπινγκ στις εισαγωγές εγχρώμων συσκευών λήψεως για την τηλεόραση με μικρή οθόνη, καταγωγής Χονγκ Κονγκ και Λαϊκής Δημοκρατίας της Κίνας, που επεβλήθη με τον κανονισμό ( ΕΟΚ ) αριθ . 129/91, παρατείνεται για  χρονικό διάστημα το οποίο δεν υπερβαίνει τους δύο μήνες . Η ισχύς της παρατάσεως θα λήξει όταν αρχίσει να ισχύει πράξη του Συμβουλίου με την οποία θα λαμβάνονται οριστικά μέτρα .  Άρθρο 2  Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 14 Μαΐου 1991 . Για το Συμβούλιο  Ο Πρόεδρος  J . F . POOS  ( 1 ) ΕΕ αριθ . L 209 της 2 . 8 . 1988, σ . 1 . ( 2 ) ΕΕ αριθ . L 14 της 19 . 1 . 1991, σ . 31 .